PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială


Nr.27/478/23 octombrie 2003
AVIZ

asupra proiectului de Lege privind aprobarea Ordonanţei de urgenţă a Guvernului nr.90/2003 pentru modificarea Legii nr.141/1997 privind Codul vamal al României şi a art.16 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice

În conformitate cu prevederile art.89 şi art. 107 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.90/2003 pentru modificarea Legii nr.141/1997 privind Codul vamal al României şi a art.16 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, trimis comisiei cu adresa nr.633 din 20 octombrie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 22 octombrie 2003.

În urma dezbaterilor, membrii comisiei au hotărât, cu 16 voturi pentru şi 3 abţineri, avizarea favorabilă a proiectului de lege, cu un amendament, redat în anexa la prezentul aviz.
PREŞEDINTE, 




SECRETAR,

Smaranda DOBRESCU



Pavel TODORAN
 

Întocmit:

Expert Oana-Simona DINCĂ

A N E X Ă

	Nr. crt.
	Text iniţial
	Amendamentul propus

(autor)
	Motivare

	1
	2. Articolul 5 va avea următorul cuprins:

„Art.5. - (1) Autoritatea Naţională a Vămilor este organ de specialitate al administraţiei publice centrale, cu personalitate juridică, finanţată de la bugetul de stat. Organizarea şi funcţionarea acesteia se stabilesc prin hotărâre a Guvernului.
........................................................”

	Se propune reformularea textului după cum urmează:

„2. Articolul 5 va avea următorul cuprins:

Art.5. - (1) Autoritatea Naţională a Vămilor este organ de specialitate al administraţiei publice centrale, cu personalitate juridică, finanţată de la bugetul de stat. Organizarea şi funcţionarea acesteia se stabilesc prin lege.

...................................................”
Autor: d-na deputat Smaranda Dobrescu


	Regulile de organizare şi funcţionare ale unei instituţii publice se stabilesc prin lege.

